
Drejtoria për Shëndetësi dhe Përkujdesje Sociale, gjatë periudhës raportuese Janar – Qershor 2026, ka zhvilluar aktivitetet e saj në të gjitha fushat e veprimtarisë, me qëllim të rritjes së cilësisë të shërbimeve të kujdesit shëndetësor si dhe ngritjes së përgjithshme të cilësisë së jetës së qytetarëve të Komunës, përfshirë këtu edhe mbështetjen në fushat e shërbimeve sociale dhe më gjerë.
Fushë veprimtaria e Drejtorisë për Shëndetësi dhe Përkujdesje  Sociale është e bazuar në aktet normative në fuqi dhe në Planin e Punës për vitin 2026, ky raport përfshin në mënyrë gjithpërfshirëse shërbimet e ofruara në fushën e kujdesit parësor shëndetësor si dhe atë të veprimtarisë sociale, të arriturat dhe vështirësitë e hasura gjatë kësaj periudhe kohore.

· DSHPS qysh në fillim të vitit 2026 ka  zhvilluar aktivitete të shumta, në kuadër të përgjegjësive të përshkruara, kemi realizuar gjithë aktivitetet e planifikuara, janë mbështetur projektet në të gjitha fushat e veprimit- shëndetësi dhe mirëqenie sociale;
· Angazhimi rreth përmirësimit të kushteve për punë të nëpunësve dhe stafit në përgjithësi në kuadër të DSHPS-së;
· Është bërë shqyrtimi dhe përgjigjja me kohë në kërkesat e ndryshme të qytetarëve, kryesisht për ndihma momentale – financiare, prej të cilave mbi: 200 janë të miratuara 
· Edhe gjatë kësaj periudhe raportuese ka vazhduar ofrimi i shërbimeve mjekësore në dy ndërrime në dy QMF-të, në Krushë të Madhe dhe Ratkoc, shërbimet mjekësore me dy ndërrime tanimë janë të përhershme;
· Është duke vazhduar funksionimi shërbimit  mjekësor "Kujdesi Shtëpiak", i cili do ta lehtësojë marrjen e trajtimit shëndetësor për të moshuarit dhe ata më sëmundje të rënda, të cilët e kanë të vështirë mobilitetin deri te QKMF-ja apo QMF-të. Një mjek dhe dy infermierë janë në lëvizje për të ofruar shërbime mjekesore  nga ora 07:00 deri në 21:00
· Në fshatrat Dejnë dhe Ratkoc është shënuar përvjetori i dhurimit vullnetar  të gjakut, poashtu dhurimi vullnetar i gjakut ka vazhduar edhe në fshatrat: Krushë e Madhe.
· Janë mbajtur ligjërata vetëdijësuese në QKMF në Rahovec me tema te ndryshme.
· Janë kryer vizitat sistematike te nxanseve ne te gjitha shkollat e komunës se Rahovecit.
· Jemi duke punuar në funksion të avancimit të shërbimeve shëndetësore dhe për këtë qëllim kemi pranuar  Personel Shëndetësor  për 4 mjek, jemi ne proces te 3 pozitave te tjera per mjek te pergjithshem. 
· Funksionon aparati i  mamografisë, i cili shërben për ta identifikuar dhe diagnostifikuar me kohë kancerin e gjirit. Aparati i mamografit vlerësohet të jetë një prej aseteve më me rëndësi për mjekësinë primare, sidomos në aspektin shëndetësor, në parandalimin me kohë të sëmundjes së kancerit të gjirit. Komuna e Rahovecit me një investim si ky, ka investuar direkt në shëndetin e grave-nënave si shtyllë kryesore e familjes dhe mirëqenies së saj;
· Janë mbështetur OJQ-të, që ofronje shërbimet sociale.
· Janë evidentuar dhe shpërndarë thirrjet-ftesat për vaksinimin e fëmijeve në komunën tonë;
· Kemi shenuar javen e imunizimit.
· Kemi mbajtu dy takime me punetor te QKMF-se.
· Jemi ne proces te dezinsektimit ne nivel komune sipas nevoj- dezinfektimi kunder riqrave.
· Te hyrat ne QKMF per gjashtmujor te pare te vitit 2026 jane 33,050.00 euro.

Ky raport gjashtmujor paraqet thekset e kryesore te aktiviteteve qe kane ndodhur gjate kesaj periudhe ne DSHPS.

